
I. 


Miscarea lui Tudor Vladimirescu, o revo- 
lutie pentru epoca noastră — si de fapta 
fost o revoluție, o puternică și îndrăzneață 
revoluţie, care nu şi-a ajuns scopul din urmă 
şi care, deci, ma putut da măsura ei — n'a 
fost socotită asa de contemporani. 

Dacă Zilot Romînul are accente asămănă- 
toare cu acelea din proclamatiile lui Tudor 
— aparţinind el însuși, cronicarul anonim, a- 
celeiaşi clase —, toți povestitorii episodului 
scurt de inițiativă şi organisare feráneascá 
nu vădesc pentru Tudor nicio înțelegere a- 
devărată, nicio simpatie caldă. Dirzeanu, re- 
producînd actele oficiale, la o epocă mai 
tirzie, presintă întreaga tulburare ca o neno- 
rocire pentru ţară: nimic nmo motivează, si 
ea însăși nu pregăteşte nimic. Chiriac Popescu, 
cetltor de gazete apusene, pune în chip naiv 
și pretentios problema politică pe care se 
trudeşte se o resolve după sistemul, obişnuit 
la Grecii vechi si noi, de întrebări şi răspun- 
suri. Cioranu, care se înfățișează ca un cola- 
borator, ca adiutantul lui Tudor — de si unul 
care a intrat după actul de trădare din lunie 
1821 în rîndurile eteriştilor ucigași ai şefului 

sáu — nu lámuregte începutul mişcării prim 
nicio concepție a șefului sáu: nici cu prile- 
jul rindurilor indurerate despre asasinatul po- 
litic din Tîrgovişte nimic nu innalfá persona- 
litatea eroului, confundat aproape cu urmări- 
torii de planuri stráine si cu simplii cáutátori 
de aventuri. 

Descrierile mai pe scurt, din acea vreme 
sau de mai tárziu, nu sint nici ele mai lu- 
minátoare asupra sensului intreprinderii. Cu- 
tare anonim ! afirmă cá Tudor s'a ridicat, cu 
«pandurime şi oameni duprin sate, citi era" 
necăjiţi si asupriti de slujbaşii domneşti, în- 
vitindu-i să se scoale cu mic cu mare asupra 
boierilor ferii, să-i piarză şi să li iea veni- 
turile, pricinuind că dintr'înşii li se trage să- 
răcia și ticăloşia». Să căutăm priceperea, care 
lipseşte aici, la ceilalți: la Fotind, la Filimon, 
represintind causa, devenită protivnică, a Gre- 
cilor, cari au suprimat din calea lor pe Tudor ? 

Bătrînul boier moldovean Alecu Beldiman, 
care vedea, ce e drept, lucrurile de departe, mare 
în poemul sáu /alnica Tragodie, al cării titlu 
desperat arată el însuşi supt ce raport singur, 
al suferinţilor legate de orice prefacere vio- 
lentă, privia el toate, şi pornirea Grecilor şi 
aceia a leranilor, ware, zic, decît cuvinte de 
spaimă şi de despref şi față de actul Olte- 
nilor. În nicio notiță contemporană, din acelea 
care pe foi de cărți ne lămuresc spontaneu, 
naiv şi sincer asupra faptelor, mari si mici, 


1 Revista pentru istorie, arheologie şi filologie, M, p. 384. 

ale istoriei noastre, n'am putea culege cea 
mai mică bănuială de înțelegere si de sim- 
patie. Apoi tăcerea se lasă asupra faptei con- 
ducătorului teranilor de la 1821. Nu supt re- 
gimul Regulamentului Organic, de sigur, se 
putea slăvi fapta lui îndrăzneață. 

Numai tirziu de tot, cînd revoluționarii de 
la 1848 fură aduși să-și caute părinţii, o altă 
concepție prinde a străbate, loan Brătianu 
va spune că, de ar fi trăit atuncea, ar fi a- 
lergat, de si fiu de boier, supt steagurile 
«Domnului Tudor». După Unirea Principate- 
lor numai — ceia ce însemna victoria de- 
plină a generației aceleia — “Tudor igi face 
întrarea cu cinste în expunerea istorică a 
neamului său. În opera lui, însemnată ca o 
sistematisare chibzuità a întregii istorii na- 
tionale, din toate provinciile, Ardeleanul Au- 
gust Treboniu Laurian, care fusese și el factor 
revoluționar în "Ţinutul sáu la această dată 
de 1848, arată ca scop al mişcării, pe care 
no califica de revoluţie: „curățirea terii de 
Fanariofi^ si „restaurarea drepturilor celor 
vechi de a-și alege Domn romin“. Astiel Tu- 
dor, a cărui moarte de hangerul unor ticálosi 
cari, după mărturia formală a lui Dirzeanu, îl 
chinuirá pentru a-i smulge mărturisiri despre 
închipuitele-i averi ascunse, e presintată cu 
duioşie, devine un «erou romîn», 

Supt noua Domnie a lui Carol [-iu un cu- 
rent de răsturnare se produse, în timpurile 
cele mai grele pentru dinastia de la 1866. 
Societatea «Rominismul», condusă de B. P, Has- 

deu, o represinta supt raportul intelectual. Un 
discurs răsunător al acestuia pomeni jumătate 
de veac de la ridicarea în arme a panduri- 
lor. Si, supt influenţa acestei agitatii, care 
fintia, se pare, la o nouă Domnie indigenă, 
un om de la 1848, Aricescu, autor de ver- 
suri mediocre şi de povestiri care mau mai 
multă valoare, igi dădea toate silintile pentru 
a strînge, pe lîngă informaţia descrierilor fă- 
cute de marturii faptelor şi tipărite tot de 
oamenii revoluţiei mai nouă, un Rosetti, un 
Boliac, ştiri orale, de la luptătorii din preajma 
lui Tudor, pantru a-şi alcătui acea «Istorie 
a Revoluţiei de la 1821», care cu paginile ei 
de adevăr documentar, cu legendele ei ex- 
presive şi cu cele caricaturale, cu portretul 
romantic al domnescului Sluger, servește și 
astăzi ca izvor de căpetenie — împreună cu 
textele adunate întrun al doilea volum — 
pentru istoria acelor fapte extraordinare. 


II. 


Astfel s'a stabilit o teorie cu privire la 
Tudor şi mişcarea lui: e o protestare na- 
țională contra fanariotismului anti-naţional,. 
se zicea pănă la A. D. Xenopol; e o ridi- 
care, spunea profesorul mieu, împotriva ne- 
dreptăţii sociale, din care, totuşi, motivul 
naţional, amestecat necontenit cu cellalt, nu 
lipsia. Am zice: o încercare hotărită, pe care 
numai anume contingente au împiedecat-o, 

de a distruge întregul sistem fanariotic, care 
e turcesc pe cit și grecesc și care repre- 
sintă o anumită fasă din fireasca desvoltare 
a legăturilor noastre silnice cu Imperiul oto- 
man. Căci Domnia de la Constantinopol, fără 
nicio consultare si învoire a ferii, imixtiunea 
în toate domeniile a unor străini cari, de si 
foarte dispuși a se nafionalisa în schimbul zes- 
trilor bogate si situaţiilor innalte, rámineau 
străini, impánarea administraţiei inferioare cu 
tot felul de agenti hrăpitori, ai lácomiei lor pro- 
prii sau a stápinilor lor, venalitatea si conruptia 
care decurg, oricare ar fi bunele intenții ale stă- 
pinitorilor, din acest regim, în sfirşit încer- 
carea ambițioasă, care se observă bine în 
ultima fasá a acestui capitol istoric, de a în- 
locui cultura si limba romănească prin cul- 
tură si limbă grecească, cu o tendință na[io- 
nală vădită, de a reconstitui și peste noi 
Imperiul bizantin al elenismului, acestea toate 
constituie un sistem, în care toate elemen- 
tele se tin indisolubil. A lovi în abusurile 
administrative aceasta însemna a atinge bo- 
ierimea întreagă, cea străină ca și cea de 
țară, ale căror interese erau împleticite de 
trista stare de lucruri pe care, cu durere si 
mustrare de cuget, o descriu frații Golești, 
membri ai acestei aristocrații leneşe si la- 
come, îngimiate si incapabile, dar în care to- 
tugi vorbiau străbunii luptători cari apăraseră 
neatirnarea și cinstea terii lor. De la cel din 
urmă zabet stringător de dăjdi pănă la Dom- 
nul din Scaun, era un lanţ neîntrerupt de 

complicitáti care trebuia să stringă pe toţi 
actorii dramei politico-sociale pentru apă- 
rarea unor privilegii mănoase, fără care nu 
credeau. că: ar putea trăi. Oameni ca Nico- 
lachi Văcărescu, ca Banul Brincoveanu, ca 
Mitropolitul Dionisie Lupu se simtiati solidari 
cu cel mai nemernic aventurier adus aici de 
speranța îmbogăţirii şi înnaintării, cînd era 
vorba de a se apăra un regim în care toate 
se legau împreună întrun chip inextricabil. 

Încercările lui Tudor de a despărţi pe unii 
de alţii, de a întrebuința pe boicrli rămași 
în Bucureşti pentru că n'apucaserá a fugi 
peste munți sau pentru că nu voiau să se 
compromită în ochii Turcilor, de a căror în- 
toarcere erau cu desăvirşire siguri, silințile 
lui de a clădi un regim nou pe o tovărăşie 
democratică, am zice, cu protipendada onestă 
şi patriotică, trebuiau să rămiie zădarnice, 
aducind numai peirea lui proprie, nelipsită. 
Căci asociaţia era asa de veche, aşa de pu- 
ternică, aga de durabilă, atit de mult deve- 
niseră instinctive mişcările convergente * ale 
membrilor ei, născuți şi crescuți în acest 
sistem, încît adesiunile nu puteau fi decit a- 
parente şi colaborafüle decît ipocrite. O a- 
semenea societate nu se regenerează decit 
prin ópera înceată a culturii, lucrind asupra 
unei generații nouă, şi fiul teranilor din Vlà- 
dimiri, plin de durerile seculare ale clasei 
sale, nu avea, fără îndoială, calităţile unui 
cărturar răbdător. 

Tinindu-se samă deci de faptul cà des- 


párfirea între social si politic, între naţional 
și social chiar este numai încă unul din mij- 
loacele pe care le întrebuințează ştiinţa meto- 
dică pentru a studia mai bine lucruri care 
formează în realitate o indisolubilă unitate, 
că deci politică fără basa socială corespun- 
zătoare nu se poate, precum orice schimbare 
socială isi produce fireasca urmare în as- 
pectul însuşi al vieţii politice, că, pe de altă 
parte, revendicaţiile unui popor apăsat nu se 
pot ridica într'o formă superioară protestă- 
rilor scrise sau cintate decit prin energia a- 
celeia din clasele lui care sufere mai mult 
de pe urma organisaţiei existente, se poate 
admite si astăzi această feorie. 

Ceia ce nu se poate admite însă este să 
se confunde în tendinţele ei, clar rostite, ac- 
fiunea lui Tudor cu aceia a tinerilor din 1848, 
ca şi cu toate pornirile de transformare, data 
aceasta pe căi legale, care au adus regimul 
de astăzi, ale cărui defecte, venite din lipsa 
interesării la dinsul a claselor adinci ale na- 
tiunii si deci a mulțămirii asigurătoare pentru 
viitor, care se poate desface, cum a spus-o 
de mult un Mostenitor de Tron, care e azi 
Regele Romăniei unite, numai din această 
impărtăşire de putere si de fericire, sint as- 
tăzi evidente pentru oricine. 


HI, 


În adevăr revoiuția de la 1821, cu coman- 
dirul ei fără generalisim, cu Domnul ei ne- 

incoronat, n'a insemnat, ca aceia ce a dat pe 
urmă filantropia idealigtilor hrăniți la şcoala 
ideilor generoase din Apus, reforme pentru 
ferani, fie ele cit de binefácátoare, fiind por- 
nite de la intenţiile cele mai nobile, ci gu~ 
vernarea terii prin terani. 

Cercetarea pe scurt, ca pentru un prilej 
comemorativ, a actelor pornite de la Tudor 
însuși — si știm astăzi cá, afară de unul 
singur sau de un adaus datorit condeiului 
satiric al lui Ilarion, episcopul de Argeș, 
care doria să lovească în rivalul sáu, Mitro- 
politul, ele nu sînt datorite unui condeiu 
străin —, ca si, pe de altă parte, comparatia lor 
atentă cu actele revoluţiei sîrbeşti a lui Ca- 
ragheorghe, de care-sa inspirat în ridicarea 
de steaguri ca si în toată desvoltarea acțiunii 
lui, e de natură a ridica orice îndoială. 

Cînd Sirbii s'au râsculat, în 1804, contra 
Turcilor, ei mau pormt de la o ideie, ci de 
la o intolerabilă suferinţă, nu cu un şef, ci. 
cu un număr de pribegi ameninţaţi să fie: 
jertfiți de Turci. E adevărat că acești Turci, 
dahiii, lenicerii din cetăţi, erau, în acelaşi 
timp, şefi politici si comandanți militari ai 
ferii robite lor si proprietari, împreună cu 
spahiii, ai pămîntului nationál. Elementul so- 
cial se confunda astfel, in nemulfámirea a- 
junsă la paroxism, cu elementul naţional şi. 
chiar — ceia ce nu putea fi casul la noi — 
cu elementul religlos. 

Înnainte de alegerea lui Caragheorghe ca. 

«velichi void» nu se intimpiná nicio procla- 
matie si navem vre una nici după această 
unificare si ierarhisare relativă a revoltei 
contra abusurilor. Sirbii se oferiau — publi- 
caţia recentă a d-lui Gopcevic (Russland und 
Serbien, 1804-1915, Miinchen 1916) a dove- 
dit-o — şi Austriecilor, şi Ruşilor, și Fran- 
cesilor. Totuşi pănă la proclamarea, în anu- 
mite condiţii, a unui Suveran nou, de lege 
creştină, ei înțelegeau a se conduce, de şi 
numai în acțiunea lor militară, de către <Adu- 
narea Poporului», al cării simplu delegat era. 
comandantul suprem. 

La Tudor, vechiu ofițer rus, care luptase 
în Serbia și cunoştea perfect lucrurile de 
acolo, la dânsul, boierimea din Oltenia, unde 
cnejii sârbi, Haiduc-Velico din Craina si alţii, 
aveau legáturi de familie si de afaceri — co- 
respondenta chiar a begilor turci din Cladova 
făcîndu-se in románeste —, exemplul sîr- 
besc a fost hotáritor. Fără dinsul e sigur 
că el mar îi apucat în mînă steagul revolu- 
tionar. Dar Slugerul gorjean fusese adesea, 
pentru rosturi de negot, în Ardeal, el petre- 
cuse multe luni de zile la Viena pentru un. 
proces al familiei Glogoveanu, în casa căreia 
crescuse, el cetia ziarele grecesti, si germane 
chiar, din Capitala Austriei, el avea legături 
vechi cu promotorii Eteriei şi discutase cu 
atâţia boieri si clerici luminaţi chestiile la 
ordinea zilei. Aceşti boieri şi clerici însă scri- 
seseră, cu Mitropolitul în frunte, la 1807, «scri- 
sori către Napolionul Frantfului-ca să-i iea supt. 

oblăduirea lor, fiind pravoslavnici ca si ei» 2. 
La plecarea lui Carageă chiar, în 1817, Vor- 
nicul Filipescu, care fusese ales de «sfatul 
luminatelor fefe boierești, mari si mici, ca si 
de toți sfarogtii isnafurilor si tírgovelilor», 
«ca staroste si vechil al lor în nevoi», se 
luptă intr'o adunare secretă contra ideii unei 
răscoale contra Turcilor. «Gînditu-m'am si 
socotit», spune el, «cà e bine in numele tu- 
turor din viță romănească, fie boier ori tîr- 
govet, să spun că nu mă unesc cu vorba de 
a ridica norodul in contra Sultanului». La 
capătul discuţiei, «boierii greci se băteau cu 
pumnul în piept şi tremurau» ?. Și, cînd cutare 
popă de sat, fost însă ostaș contra Turcilor 
dlui Pasvantoglu, e adus la Mitropolie ca vi- 
novat de agitaţii contra Grecilor cari por- 
niseră răscoala, el spune, împotriva indemnu- 
rilor tainice ale Patriarhului însuşi: «Prea- 
sfinte stăpâne! Preasfinţitul Patriarh este 
Grec, iară noi sîntem Romini si trebuie să 
lucrăm pentru noi: că fara noastră nu e 
roaba Grecilor si Bulgarilor si Rușilor și 
Neml[ilor», si în jurul lui el aude, în murmur 
discret: «bravo, bravo, popo Ilie» 3. 

Deci, cînd iea hotărîrea cea mare, Tudor 
represintă un pas mai departe în concepția 
politică a libertăţilor naţionale şi populare în 
părțile acestea răsăritene. El se sprijină pe 
«praviie», care nu sînt legile, ci dreptul na- 


e 
1 Revista istorică, Ill, p. 2. 
2 Ibid., pp. 3-4. 

3 Ibid., p. 5. 

tural, așa cunt l-a definit Rousseau, pentru 
a spune că e nevoie să se ridice «fraţii lo- 
cuitori ai acestei feri» contra «balaurilor» 
sugători de singe, cari sint, «precum îi cu- 
noagteti prea bine, Grecii si boierii noştri, 
atit partea bisericească» — aici suflă nemul- 
fámitul Ilarion —, «cit si politiceascá» : doar 
dacă dintre ei e nevoie a se «alege pe cei 
buni boieri ai nostri». El invoacă dreptul 
bisericesc însuşi, căci, Dumnezeu find bun, 
nu poate fi decît alături de cei cari luptă, 
în numele lui, ca să distrugă răul. 

Ca mijloc de luptă, «adunările pentru bi- 
nele obstii si pentru folosul terii», — Adu- 
nările Naţionale ale ţeranilor. Ele vor ad- 
ministra si numi, fără să rupă legătura cu 
Sultanul, «locfiitorul lui Dumnezeu» pe pă- 
mint, dar in ce priveşte proprietatea, fără «a 
se întinde măcar pănă la un bob». Arzul către 
Poartă e îndreptat în numele a «tot poporul 
Terii-Románesti», care se ridică împotriva 
«tiranilor», Greci şi Români, pe cari nu-i 
poate suferi mai departe, fiind «tilhari si 
despoitori», si cere restabilirea «vechilor drep- 
turi ale erii». În proclamația de la Cotroceni. 
e vorba iarăși de boierii cari «şi-au părăsit 
cu totul cinstita si sfinta lor datorie de a 
păzi dreptul neamului si al ferii lor», unin- 
du-se cu străinii veniți la procopseală; e 
vorba de a «scoate neamul si ţara la lumina 
adevăratelor ei drepturi», pe care, din nedes- 
toinicia $i răutatea clasei conducătoare, e 
adus a le represinta și apăra «poporul a. 

celor cinci judeţe de peste Olt», ridicat «la o 
strigare a ferii», La Bucureşti, concentrin- 
du-se trupele feránesti, „are să se facă adu- 
narea poporului din toate judeţele ţerii“, si ea 
va aștepta cercetarea făcută în numele Porții, 
pentru «întoarcerea drepturilor noastre». «Is- 
nafurile», breslele — cu care tratase odini- 
oară Filipescu — sint chemate a-şi trimete 
delegații pentru complectarea Adunării, 

« Mulţi boieri patrioţi», avînd «aceleaşi sim- 
firi pentru fericirea terii», se adaugă de la 
sine acestei Adnnări, cum o va spune Tudor 
peste cîteva zile. El însuși e numai «supus 
către tot norodul Terii-Románesti», după «da- 
toria singelui si a nașterii sale» şi nu voiește, 
declară el în altă proclamație, decît «im- 
preunarea glasului nostru într'una», gata fiind 
a-și vărsa singele pentru izbindirea «drep- 
turilor» tradiţionale. Îşi zice, în momentul 
cînd era mai puternic, numai: «Teodor» sau 
şi «Slugerul». Cit despre ostașii lui, ei «sint 
hotăriți numai pentru dobindirea drepturilor 
ferii lor, iar nu pentru în parte-li folos, ne- 
puind nici in gindu-ni vre un folos, al veri- 
căruia dintre noi decît numai pentru binele 
ferii noastre, ce este de obşte pentru noi 
toţi si pentru copiii nostri». 

Alt act public n'a mai plecat de la dinsul: 
în aceste patru proclamatii se cuprinde toată 
cugetarea lui politică, 


XV 
IV. 


El era astfel in cea mai veche si cea mai 
bună tradiție a terii si a neamului său. Din 
străvechile timpuri cind din toată ordinea 
politică romană rămăsese numai atita lucru: 
ideia necesității Imperiului și a Împăratului 
şi cirmuirea poporului prin sine însuși în 
umbra autorităţii şi ocrotirii lui, aceasta e con- 
cepfia politică a neamului nostru. O găsim în 
tulburările vlahe din Balcani, creatoare de 
Imperii pastorale pe la 1200, în vechile adu- 
nări de alegere ale. Domnilor cari pe urmă 
au tras toată puterea la dingii; o găsim în 
stringerea poporului, ca în Moldova lui Ale- 
xandru lliaș, pentru a lua sama Domnului 
celui rău și a pedepsi pe boierii ce-l în- 
deamnă în acea direcţie ; o găsim în Adunarea 
pentru izgonirea Grecilor din Muntenia lui 
Leon-Vodă, si tot aga în pornirile mulțimilor 
de dintolo si de dincoace de Milcov in vea- 
cul ai XVIII-lea, cînd «norodul, ne mai putind 
suferi, se stringea la Mitropolie si, trăgînd 
clopotele, se scula cu împotrivire, strigind». 
Așa făceau și Ardelenii cînd din mijlocul tu- 
multului popular impuneau cererile lor în 
numele «tuturor Rominilor, mari si mici», sau 
cînd, la 1848, într'o Adunare feráneascàá pro- 
clamau existența lor ca nație deosebită cu 
aceleaşi drepturi ca ale privilegiatilor. 


Acest caracter al revolufiei lui Tudor l-au 
înțeles mulțimile in numele cărora vorbia el. 


XVI 


«Popa llie», cel cu declaraţiile inimoase în- 
naintea Mitropolitului, scrie cu prileful morţii 
aceluia care «domnise» fără cucă si fără to- 
puz, cu singură sabia libertăţii romăneşti si 
populăre la coapsă: «Cu durere de inimă 
am auzit şi am plins cînd l-au vîndut pe 
Tudor doi căpitani ai săi, de l-au tăiat 
noaptea. Si am mers cu părintele Ilarion la 
mănăstire de am făcut slujbă pentru odihna 
sufletului. Si plingea lumea, si părintele lla- 
rion se bătea cu pumnii in piept si da cruceă 
la norod de se 'nchina. Şi multă jale pe noi 
toti.» 

Necesitatea acestei base de libertate ferà- 
nească, economică, socială si politică, pentru 
desvoltarea Statului romin și întărirea naţiei 
încunjurate de duşmani mau infeles-o in o 
sută de ani trei, patru generaţii. Dacă am 
înțelege-o noi măcar astăzi, pe deplin! Ar fi 
singura comemorare de care s'ar bucura su- 
fletul aceluia care în Iunie 1821 a pierit de 
mina tălharilor pentru răscumpărarea unor 
păcate pe care nu le făcuse clasa lui și pentru. 
izbindirea unor drepturi care erau şi sint 
ale Rominilor de toate treptele, 

lascriptia: 
Tot norodul románesc Pre tire te proslăve 
Troiță de o fiinţă, Trimite-m ajutor nţă 
Cu puterea ta cea mare Și în braţul tău cel tare 
Nădejde de dreptate Acum ăamş eu parte 


1821, Ghen. 
(Pe laturi: Si Teodor T ron si Sf. Ghe rghe . 


STEAGUL lui Tudor Vladimirescu. 

